Niva Ploučnice u Žizníkova

Prírodná pamiatka Niva Ploučnice u Žizníkova, ev. č. 5942, bola vyhlásená 15. júla 2014. 
Územie sa nachádza v okrese Česká Lípa v Libereckom kraji, v okolí sídla Žizníkov. Územie je tiež súčasťou rozsiahlejšej európsky významnej lokality Horní Ploučnice.

Predmet ochrany 
Predmetom ochrany je meandrujúci neregulovaný tok Ploučnice s nadväzujúcim komplexom mokradí a populácie vzácnych druhov organizmov na tieto biotopy viazaných, najmä populácie klinovky hadej, modráčika bahniskového, modráčika krvavcového, ohniváčika veľkého, lososa a vydry riečnej.

Popis lokality 
Chránené územie okrem samotnej Ploučnice obsahuje aj jej sútok s Dobranovským potokom so záverečným úsekom tohto potoka. Územie sa nachádza v kline medzi cestou II/262 na severe a železničnou traťou 086 na juhovýchode. Cez územie vedie aj po mostoch cyklistický chodník Vlčí Důl.

Referencie

Iné projekty

Externé odkazy 
 Plán starostlivosti 2014 - 2023 na AOPK ČR

Zdroj 

Chránené územia v okrese Česká Lípa
Územia európskeho významu v Česku
Česká Lípa
Zákupská pahorkatina
Povodie Ploučnice